Tikvara
<s>Park prirode Tikvara se nalazi uz lijevu obalu rijeke Dunav, na teritoriji opštine Bačka Palanka, Srbija.</s><s>Ovo zaštićeno područje većim dijelom svoje površine obuhvata deo inundacione površine od 1297 km do 1305 km rijeke Dunav.</s><s>Od Novog Sada udalјeno je 45 km, a od Beograda 125 km.</s><s>Rijeka Dunav predstavlјa prirodnu granicu sa Republikom Hrvatskom.</s>

<s>Jezero „Tikvara" je prošireni dio rukavca koji je u vezi sa Dunavom i pri niskim vodostajima.</s><s>Predstavlјa nautički, sportsko-rekreativni, izletnički i ribolovni centar I kategorije, čija je atraktivnost u tijesnoj vezi sa prirodnim vrednostima.</s><s>U sastavu Parka prirode Tikvara se nalaze nekadašnji spomenici prirode "Vještačka sastojina močvarnog čempresa" i "Četiri stabla platana", koji imaju dekorativnu vrijednost i oplemjenjuju prostor namjenjen turizmu i rekreaciji.</s>

<s>Park prirode 
Park prirode "Tikvara" je prvi put zaštićen Rešenjem o predhodnoj zaštiti prirodnog dobra "Tikvara" ("Sl. list Opštine Bačka Palanka", br. 3/93) od 2. aprila 1993. godine.</s>

<s>Na osnovu član 34 Zakona o zaštiti prirode („Sl. glasnik RS", br. 36/2009, 88/2010, 91/2010) lokalitet Tikvara je zaštićeno područje - Park prirode.</s>

<s>Naziv: Park prirode „Tikvara“.</s><s>Kategorija zaštićenog područja: III kategorija - zaštićeno područje lokalnog značaja (član 41 Zakona o zaštiti prirode („Sl. glasnik RS", br. 36/2009, 88/2010, 91/2010).</s><s>Površina: 554,52 ha.</s><s>Prema namjeni površina, najveći dio zauzimaju šume (58,09%), zatim nasip (12,61%), objekti i građevinsko zemlјište (12,53%), dok kanal i bara (Tikvarski kanal i trstik-močvara I) zauzimaju 10,63%.</s><s>Manji dio zauzimaju rijeka (4,78%) i pašnjak (1,37%).</s><s>Režimi zaštite: II (drugi) stepen obuhvata 138,85 ha ili 25%, i III (treći) stepena obuhvata 415,67 ha ili 75%.</s><s>Opština: Bačka Palanka
 Upravljač: JP Sportsko rekreativni centar Tikvara, Bačka Palanka</s>

<s>Park prirode Tikvara, zajedno sa Specijalnim rezervatom prirode „Karađorđevo", proglašen je 2009. godine za međunarodno značajno područje za ptice - IBA (Important Bird Areas) pod nazivom „Karađorđevo" i kodom RS005IBA, površine 4.851 ha.</s>

<s>Reference</s>

<s>Bačka Palanka
Parkovi prirode u Srbiji</s>

